L'Ajuntament reformarà el Trinquet municipal
24 de març 2017

![Imagen 1](/media/aoljkabj/22_miguel-chover-banderas-horizontal.jpg)![Imagen 2](/media/4ltfcnjd/22_p_trinquet0024.jpg)

L'Ajuntament de Sagunt reformarà el Trinquet municipal. La proposta de la delegació d'Esports s'ha aprovat hui durant la Junta de Govern, en la qual s'ha presentat la sol•licitud d'adjudicar un contracte menor de serveis de redacció del projecte de reforma i execució del Trinquet municipal.

L'adjudicació d’este contracte s'ha atorgat a AMAL CONSULTORíA Y PROYECTOS S.L., sent la proposta més econòmica d'entre les huit rebudes en la delegació d'Esports. L'import d'este projecte és de 6.655 € IVA inclòs.

La necessitat d'una reforma i adequació d’este espai públic es deu a un informe tècnic sol•licitat des de la regidoria d'Esports per a conéixer l'estat actual de l'edifici. A més, este informe havia de contemplar totes les adequacions necessàries per a adaptar el trinquet a les normatives vigents aplicables, renovar i millorar les actuals infraestructures, adequar-lo a l'ús esportiu segons normativa, així com la reforma i rehabilitació corresponent per a dotar l'immoble de les garanties d'estabilitat, salubritat i accessibilitat.

El regidor d'Esports, Miguel Chover, assegura que és un projecte “per a intentar recuperar un dels nostres emblemes més importants del nostre esport de la pilota, com és el Trinquet de Sagunt, ja que després de la desídia i la deixadesa d'algunes persones es troba en una situació lamentable”. Amb este projecte, el regidor afirma que “anem a intentar ressorgir un esport que és actual i que cal donar-li la projecció que requereix i, per tant, amb açò iniciem la possibilitat de la seua recuperació”.

Segons l'informe elaborat per tècnics de l'Ajuntament, la coberta estava deteriorada i li faltaven alguns panells ondats. L'estructura metàl•lica estava oxidada, la coberta i l'estructura de formigó s'ha després de les armadures transversals.

El termini d'execució de la redacció del projecte per part de l'empresa adjudicatària AMAL CONSULTORÍA Y PROYECTOS S.L., s'estableix en un màxim de 4 setmanes. Una vegada redactat el projecte serà sotmés a la supervisió per part dels tècnics municipals i si hi haguera alguna correcció se li comunicaria un termini per a la seua esmena.​

![](/media/53vgrsr1/22_c_trinquet0020.jpg) 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-reformara-el-trinquet-municipal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-reformara-el-trinquet-municipal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-reformara-el-trinquet-municipal/ "Linked In")
*   [](mailto:?body=https://aytosagunto.es/va/actualitat/l-ajuntament-reformara-el-trinquet-municipal/)